Lyginamasis variantas

PATVIRTINTA

Klaipėdos miesto savivaldybės tarybos	2009 m. kovo 26 d. sprendimu Nr. T2-101

SAVIVALDYBĖS SOCIALINIO BŪSTO FONDO SUDARYMO

TVARKOS APRAŠAS

1. Šis tvarkos aprašas (toliau – Aprašas) parengtas vadovaujantis Lietuvos Respublikos vietos savivaldos įstatymu (Žin., 1994, Nr. 55-1049; 2008, 113-4290), Lietuvos Respublikos valstybės paramos būstui įsigyti ar išsinuomoti bei daugiabučiams namams modernizuoti įstatymu

(Žin., 1992, Nr. 14-378; 2002, Nr. 116-5188; 2008, Nr. 120-4544), Lietuvos Respublikos Vyriausybės 2003 m. birželio 25 d. nutarimu Nr. 841 „Dėl žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ (Žin., 2003, Nr. 64-2899; 2004, Nr. 32-1016; 2006, Nr. 72-2710) ir Lietuvos Respublikos Vyriausybės 2008 m. birželio 5 d. nutarimu Nr. 548 „Dėl socialinio būsto fondo plėtros 2008–2010 metų programos patvirtinimo“ (Žin., 2008, Nr. 68-2589, Nr. 136-5321).

2. Savivaldybės socialinio būsto fondą sudaro savivaldybei nuosavybės, taip pat patikėjimo teise priklausantys gyvenamieji namai, jų dalys, butai (ir kitos tinkamos gyventi patalpos), skirti nuomoti šeimoms ir asmenims, turintiems teisę į socialinį būstą pagal Valstybės paramos būstui įsigyti ar išsinuomoti bei daugiabučiams namams modernizuoti įstatymo reikalavimus.

3. Savivaldybės socialinio būsto fondui priskiriamos šios Savivaldybei nuosavybės teise priklausančios gyvenamosios patalpos:

3.1. įgytos statant naujus gyvenamuosius namus valstybės perduotuose Savivaldybei valdyti patikėjimo teise žemės sklypuose, nupirktos Klaipėdos miesto būsto rinkoje, vadovaujantis Lietuvos Respublikos Vyriausybės nustatyta tvarka, įgytos kitais teisėtai būdais;

3.2. esančios rekonstruotuose Savivaldybės pastatuose (jų dalyse), pritaikius šiuos pastatus (jų dalis) socialinio būsto paskirčiai;

3.3. pertvarkytos į gyvenamąsias negyvenamosios paskirties patalpas, esančias gyvenamuosiuose namuose;

3.4. dėl įvairių priežasčių anksčiau nuomotos, tačiau likusios tuščios (mirus pirminiam nuomininkui neliko bute šeimos narių teisėmis gyvenančių asmenų, pirminiam nuomininkui atsisakius nuomos arba jam praradus teisę į Savivaldybės gyvenamųjų patalpų nuomą dėl Valstybės paramos būstui įsigyti ar išsinuomoti bei daugiabučiams namams modernizuoti įstatymo 11 straipsnio 3 dalyje nurodytos priežasties, iškeldinus nuomininką ir jo šeimos narius už skolas, ir pan.).

4. Savivaldybės administracija, atsižvelgdama į situaciją miesto būsto rinkoje, Savivaldybės tarybai teikia sprendimų projektus su siūlymais dėl gyvenamųjų patalpų Savivaldybės socialinio būsto fondui įgijimo būdo pasirinkimo.

5. Nauji gyvenamieji namai statomi, jei:

5.1. numatomų pastatyti gyvenamųjų namų 1 kv. metro bendrojo ploto statybos kaštai yra mažesni už parduodamų miesto būsto rinkoje butų 1 kv. metro pardavimo kainą ir perkamo būsto pasiūla yra nepakankama;

5.2. patvirtintuose detaliuosiuose planuose suformuoti žemės sklypai, skirti gyvenamajai statybai, Lietuvos Respublikos Vyriausybės nutarimais yra perduoti Savivaldybei valdyti, naudoti ir disponuoti patikėjimo teise gyvenamiesiems namams statyti ir eksploatuoti (socialiniam būstui statyti);

5.3. yra žinomi gyvenamųjų namų statybos finansavimo šaltiniai.

6. Esami pastatai (jų dalys) rekonstruojami pritaikant juos socialinio būsto paskirčiai, jei jie nereikalingi arba negali būti efektyviai panaudoti savivaldos funkcijoms vykdyti.

7. Savivaldybei nuosavybės teise priklausančios negyvenamosios patalpos, esančios gyvenamuosiuose namuose, pertvarkomos į gyvenamąsias, jei šios patalpos tapo netinkamos (nereikalingos) valstybės ar savivaldybės įstaigoms, įmonėms, organizacijoms.

8. Butai, jų dalys Savivaldybės socialinio būsto fondui perkami Lietuvos Respublikos Vyriausybės nustatyta tvarka, jei:

8.1. miesto būsto rinkoje parduodamų butų 1 kv. metro pardavimo kaina yra mažesnė už naujų gyvenamųjų namų 1 kv. m bendrojo ploto statybos savivaldybei Lietuvos Respublikos Vyriausybės nutarimais perduotuose valdyti patikėjimo teise žemės sklypuose kainą;

8.2. Vyriausybė nėra perdavusi savivaldybei valdyti, naudoti ir disponuoti patikėjimo teise žemės sklypų socialinio būsto statybai;

8.3. skirtos valstybės biudžeto lėšos savivaldybės socialinio būsto plėtrai kalendoriniais metais negali būti panaudotos pradedamai statybai finansuoti;

8.4. nupirkus privačios nuosavybės teise asmeniui priklausančią buto dalį, sudaroma galimybė išspręsti būsto problemą šio buto dalyje, nuosavybės teise priklausančioje Klaipėdos miesto savivaldybei, gyvenančiam asmeniui (šeimai), įrašytam į Savivaldybės gyvenamųjų patalpų nuomininkų, turinčių teisę į gyvenimo sąlygų pagerinimą, sąrašus.

9. Sprendimus dėl savivaldybės socialinio būsto fondo sudarymo būdo (statybos, pirkimo, esamų pastatų rekonstravimo, negyvenamųjų patalpų, esančių gyvenamuosiuose namuose, pertvarkymo į gyvenamąsias patalpas) priima Klaipėdos miesto savivaldybės taryba.

10. Savivaldybės gyvenamosios patalpos, tinkančios išnuomoti šeimoms ir asmenims, turintiems teisę į socialinį būstą pagal Valstybės paramos būstui įsigyti ar išsinuomoti bei daugiabučiams namams modernizuoti įstatymo reikalavimus, įrašomos į Socialinio būsto fondo gyvenamųjų patalpų sąrašą (toliau – Sąrašas). Kasmet iki einamųjų metų kovo 1 d. Sąrašą įsakymu tvirtina Savivaldybės administracijos direktorius.

11. Sąrašas patikslinamas kaskart, papildant jį Aprašo 3.1–3.4 punktuose nurodytais būdais įgijus Socialinio būsto fondui gyvenamųjų patalpų gyvenamąsias patalpas, atitinkančių atitinkančias statybos ir specialiųjų normų reikalavimus, ir išbraukiant iš jo gyvenamąsias patalpas, neatitinkančias nurodytų reikalavimų.

12. Asmenims ir šeimoms, turintiems teisę į socialinį būstą, nuomai siūlomos tik įtrauktos į Sąrašą gyvenamosios patalpos.

13. Už šio Aprašo vykdymą atsakingas Klaipėdos miesto savivaldybės administracijos Socialinio departamento Socialinio būsto skyrius.

__________________________